Document ID: /roh_data/filtered/fineweb-2-filterrobots_roh.jsonl.gz/24894

Tge ha il renumà teolog Hans Küng da tge far cun Bernadette Soubirous, la sontga da Lourdes? Nagut, pudess ins pensar – e tuttina tut! Els èn omadus visiunaris. Suenter avair preschentà en ses ultim Forum il professer Hans Küng, sa fatschenta P. Clau Lombriser uss cun quella giuvna che duess avair vis pliras giada Nossadunna, avant exact 150 onns a Lourdes en Frantscha.
Dapi alura pelegrineschan var 9 milliuns carstgauns onn per onn en las Pireneas franzosas. In Forum davart in dissident ed ina sontga, davart duas parts e dus fenomens a l'intern da la medema baselgia. La nunditga fermentaziun religiusa che siglienta viertgels, buglia suror e tegna en auta stima saja la reflexiun da Küng sco era la visiun da Bernadette.